Bokhandlerprisen

**Bokhandlerprisen** er en norsk litteraturpris som ble etablert i 1948, og som har vært delt ut hvert år siden 1981. Prisen deles ut av Den norske Bokhandlerforening etter avstemning blant alle som arbeider i norsk bokhandel. Prisen tildeles forfatteren av en av årets bøker innenfor kategoriene skjønnlitteratur / generell litteratur, inkludert barne- og ungdomsbøker. Den består av bronsestatuetten «Takk for boken», utført av Nils Aas.

Prisen regnes blant de mest sentrale og prestisjetunge litteraturprisene i Norge. Samtidig blir den «betraktet som en folkepris; den fokuserer på bøker som blir solgt og sannsynligvis lest. For eksempel kan en kriminalroman gjerne få Bokhandlerprisen, mens den er utenkelig som kandidat til Brageprisen (bortsett fra det ene året sjangeren ble valgt som åpen klasse, i år 2000). Bokhandlerprisen er på sin side aldri blitt gitt til en lyriker.»

Prisen ble ikke utdelt i periodene 1949–1960 og 1970&ndash;1980. Fram til 1980 var prisen kjent som *Takk for boken-prisen*. I 1998 ble reglene endret slik at Bokhandlerprisen også kan utdeles til forfattere som har fått prisen tidligere. Etter denne vedtektsendringen har flere fått prisen to ganger: Lars Saabye Christensen, Erik Fosnes Hansen, Per Petterson, Jo Nesbø, Roy Jacobsen, Tore Renberg og Åsne Seierstad. Tidligere hadde Kristian Kristiansen fått prisen to ganger i 1960-årene. Fra 2008 startet man med *nominasjon* til Bokhandlerprisen hvor de ti bøkene som får flest bokhandlerstemmer i første runde går videre til siste og avgjørende runde.

## Prismottagere

* 1948 – Sigurd Hoel, for *[[Møte ved milepelen]]*
* 1961 – Kristian Kristiansen, for *Jomfru Lide* 
* 1962 – Vera Henriksen, for *[[Sølvhammeren]]* 
* 1963 – Terje Stigen, for *Kjærlighet* 
* 1964 – Elisabeth Dored, for *Den fønikiske trappen* 
* 1965 – Johan Borgen, for *Blåtind*
* 1966 – Ebba Haslund, for *Det trange hjerte*
* 1967 – Kristian Kristiansen, for *Klokken på kalvskinnet*, og Tarjei Vesaas, for *Bruene*
* 1968 – Odd Eidem, for *Zikzak*, og Hans Heiberg, for *... født til kunstner* 
* 1969 – Finn Alnæs, for *Gemini*, og Richard Herrmann, for *Paradisveien: En gate i London* 
* 1981 – Leif B. Lillegaard, for *Mor*
* 1982 – Anne Karin Elstad, for *Senere, Lena* 
* 1983 – Herbjørg Wassmo, for *Det stumme rommet* 
* 1984 – Torill Thorstad Hauger, for *Krestiane Kristiania* 
* 1985 – Jo Benkow, for *Fra synagogen til Løvebakken* 
* 1986 – Anne-Cath. Vestly, for *[[Mormor og de åtte ungene|Mormor og de åtte ungene på sykkeltur i Danmark]]*
* 1987 – Fredrik Skagen, for *Purpurhjertene*
* 1988 – Bjørg Vik, for *Store nøkler, små rom*
* 1989 – Gunnar Staalesen, for *Falne engler*
* 1990 – Lars Saabye Christensen, for *[[Bly (roman)|Bly]]*
* 1991 – Roy Jacobsen, for *[[Seierherrene]]*
* 1992 – Karsten Alnæs, for *Trollbyen*
* 1993 – Jostein Gaarder, for *[[I et speil, i en gåte]]*
* 1994 – Klaus Hagerup, for *Markus og Diana og lyset fra Sirius*
* 1995 – Anne Holt, for *Demonens død* 
* 1996 – Ingvar Ambjørnsen, for *[[Brødre i blodet]]* 
* 1997 – Karin Fossum, for *Den som frykter ulven*
* 1998 – Erik Fosnes Hansen, for *Beretninger om beskyttelse*
* 1999 – Erlend Loe, for *[[L (roman)|L]]*
* 2000 – Jo Nesbø, for *[[Rødstrupe (bok)|Rødstrupe]]*
* 2001 – Lars Saabye Christensen, for *[[Halvbroren]]* 
* 2002 – Åsne Seierstad, for *[[Bokhandleren i Kabul]]*
* 2003 – Per Petterson, for *[[Ut og stjæle hester]]*
* 2004 – Levi Henriksen, for *[[Snø vil falle over snø som har falt]]*
* 2005 – Anne B. Ragde, for *[[Eremittkrepsene]]*
* 2006 – Erik Fosnes Hansen, for *[[Løvekvinnen]]*
* 2007 – Jo Nesbø, for *[[Snømannen]]*
* 2008 – Tore Renberg, for *[[Charlotte Isabel Hansen]]*
* 2009 – Roy Jacobsen, for *Vidunderbarn*
* 2010 – Jan-Erik Fjell, for *Tysteren*
* 2011 – Jørn Lier Horst, for *Vinterstengt* 
* 2012 – Per Petterson, for *Jeg nekter*
* 2013 – Cecilie Enger, for *Mors gaver*
* 2014 – Lars Mytting for *Svøm med dem som drukner*
* 2015 – Maja Lunde, for *[[Bienes historie]]*
* 2016 – Vigdis Hjorth, for *Arv og miljø*
* 2017 – Helga Flatland, for *En moderne familie*
* 2018 – Simon Stranger, for *Leksikon om lys og mørke*
* 2019 – Lisa Aisato, for *Livet – illustrert*
*  – Tore Renberg, for *Tollak til Ingeborg*
*  – Abid Raja, for *Min skyld*
*  – Zeshan Shakar, for *De kaller meg ulven*
*  – Oliver Lovrenski, for *Da vi var yngre*
*  – Erika Fatland for *Sjøfareren*
*  – Åsne Seierstad for *Ufred*

## Referanser


## Eksterne lenker
* 
*  Vinnere av Bokhandlerprisen 
* Nominerte til Bokhandlerprisen